ระเบียบสำนักงานคณะกรรมการกฤษฎีการะเบียบสำนักงานคณะกรรมการกฤษฎีกาว่าด้วยเงินทุนหมุนเวียนเพื่อพัฒนากฎหมายพ.ศ. ๒๕๓๕ ด้วยคณะรัฐมนตรีได้อนุมัติให้จัดตั้งเงินทุนหมุนเวียนเพื่อพัฒนากฎหมายตามที่สำนักงานคณะกรรมการกฤษฎีกาได้เสนอขอรับการสนับสนุนและพระราชบัญญัติงบประมาณรายจ่ายประจำปีงบประมาณ พ.ศ. ๒๕๓๕ได้จัดสรรงบประมาณรายจ่ายเพื่อเป็นเงินทุนหมุนเวียนดังกล่าวแล้ว ฉะนั้นเพื่อให้การดำเนินการเกี่ยวกับเงินทุนหมุนเวียนเพื่อพัฒนากฎหมายเป็นไปด้วยความเรียบร้อยและเอื้อต่อการสนับสนุนการพัฒนากฎหมายสำนักงานคณะกรรมการกฤษฎีกา โดยความเห็นชอบของกระทรวงการคลังจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบสำนักงานคณะกรรมการกฤษฎีกาว่าด้วยเงินทุนหมุนเวียนเพื่อพัฒนากฎหมายพ.ศ. ๒๕๓๕ข้อ๒ระเบียบนี้ให้ใช้บังคับตั้งแต่วันที่ ๒๔ มิถุนายน พ.ศ. ๒๕๓๕ เป็นต้นไปข้อ๓ ในระเบียบนี้เงินทุนหมุนเวียน หมายความว่าเงินทุนหมุนเวียนเพื่อพัฒนากฎหมายคณะกรรมการพัฒนากฎหมาย หมายความว่าคณะกรรมการพัฒนากฎหมายตามกฎหมายว่าด้วยคณะกรรมการกฤษฎีกาคณะกรรมการบริหาร หมายความว่าคณะกรรมการบริหารเงินทุนหมุนเวียนเพื่อพัฒนากฎหมายตามระเบียบนี้สำนักงาน หมายความว่า สำนักงานคณะกรรมการกฤษฎีกาเลขาธิการ หมายความว่า เลขาธิการคณะกรรมการกฤษฎีกาข้อ๔เงินทุนหมุนเวียนนี้มีวัตถุประสงค์เพื่อใช้ในการศึกษาวิจัยการจัดประชุมสัมมนา การรับฟังความคิดเห็นจากหน่วยงานหรือบุคคลต่าง ๆทั้งในภาครัฐและเอกชน การจัดให้ได้มาซึ่งข้อมูลทางวิชาการที่เกี่ยวกับการพัฒนากฎหมายการจัดทำและเผยแพร่รายงาน การศึกษาวิจัยการให้เงินอุดหนุนหรือเงินรางวัลแก่งานวิจัยที่เป็นประโยชน์ต่อการพัฒนากฎหมายและการดำเนินการอื่นใดที่เกี่ยวกับการพัฒนากฎหมายตามที่กำหนดไว้ในกฎหมายว่าด้วยคณะกรรมการกฤษฎีกาหรือตามที่คณะกรรมการพัฒนากฎหมายกำหนดข้อ๕ให้สำนักงานเปิดบัญชีเงินทุนหมุนเวียนไว้ที่กรมบัญชีกลาง เรียกว่า บัญชีเงินทุนหมุนเวียนเพื่อพัฒนากฎหมายเพื่อความคล่องตัวในการบริหารงานให้สำนักงานมีบัญชีเงินฝากไว้ ณธนาคารพาณิชย์ที่เป็นรัฐวิสาหกิจเพื่อใช้จ่ายในกิจการได้ภายในวงเงินและเงื่อนไขที่คณะกรรมการพัฒนากฎหมายกำหนดโดยความเห็นชอบของกระทรวงการคลังข้อ๖เงินที่นำเข้าบัญชีเงินทุนหมุนเวียนนี้ ได้แก่(๑)เงินที่ได้รับจากงบประมาณรายจ่าย(๒)เงินที่ได้รับจากกองทุนสนับสนุนการวิจัย(๓)เงินที่ได้รับจากการดำเนินงานตามวัตถุประสงค์ในข้อ ๔(๔)ค่าลิขสิทธิ์(๕)เงินที่มีผู้มอบให้เพื่อสมทบเงินทุนหมุนเวียนนี้(๖)เงินรายรับอื่น ๆ เช่น ดอกเบี้ยเงินฝากธนาคารข้อ๗ เงินที่ได้รับตามข้อ ๖ (๒) ถึง (๖)ให้นำส่งเข้าบัญชีเงินทุนหมุนเวียนเพื่อพัฒนากฎหมายที่กรมบัญชีกลางโดยเร็วที่สุดแต่อย่างช้าต้องไม่เกินเจ็ดวันทำการนับตั้งแต่วันถัดจากวันที่ได้รับเงินข้อ๘[๑]ให้สำนักงานจัดทำประมาณการรายรับรายจ่ายประจำปีเกี่ยวกับการดำเนินการตามเงินทุนหมุนเวียนนี้เสนอกระทรวงการคลังพิจารณาอนุมัติภายในระยะเวลาที่คณะรัฐมนตรีกำหนดความในวรรคหนึ่งไม่รวมถึงรายจ่ายในการดำเนินการตามโครงการพัฒนากฎหมายที่ได้รับอนุมัติจากคณะรัฐมนตรีในกรณีที่มีความจำเป็นสำนักงานอาจจัดทำประมาณการรายรับรายจ่ายเพิ่มเติมภายหลังเสนอกระทรวงการคลังพิจารณาอนุมัติเพื่อแก้ไขเพิ่มเติมหรือเปลี่ยนแปลงประมาณการรายรับรายจ่ายประจำปีนั้นได้ข้อ๙ เงินทุนหมุนเวียนนี้ให้จ่ายได้ตามวัตถุประสงค์ที่กำหนดไว้ในข้อ๔ ดังรายการต่อไปนี้(๑)ค่าตอบแทนและเงินอุดหนุนแก่การวิจัย(๒)ค่าตอบแทนผู้ตรวจและประเมินงานวิจัยกฎหมายและค่าตอบแทนวิทยากรในการประชุมสัมมนา(๓)ค่าใช้จ่ายเกี่ยวกับการประชุมสัมมนาและการรับฟังความคิดเห็นจากหน่วยงานหรือบุคคลต่างๆ(๔)ค่าจ้างผู้เชี่ยวชาญให้ทำความเห็นหรือค่าตอบแทนในการเข้าร่วมประชุมสัมมนาและค่าใช้จ่ายเพื่อการศึกษาหรือดูงานเกี่ยวกับการพัฒนากฎหมายในต่างประเทศ(๕)ค่าใช้จ่ายเกี่ยวกับการจัดพิมพ์และเผยแพร่รายงานการวิจัย การประชุมสัมมนาการรับฟังความคิดเห็น และรายงานของคณะกรรมการพัฒนากฎหมาย(๖)ค่าใช้จ่ายอื่นใดในการดำเนินงานที่เกี่ยวกับการพัฒนากฎหมายข้อ๑๐ ให้มีคณะกรรมการคนหนึ่งเรียกว่า คณะกรรมการบริหารเงินทุนหมุนเวียนเพื่อพัฒนากฎหมาย ประกอบด้วยเลขาธิการเป็นประธานกรรมการ ผู้แทนกระทรวงการคลัง ผู้แทนสำนักงบประมาณผู้แทนคณะกรรมการพัฒนากฎหมาย เป็นกรรมการ และผู้แทนสำนักงานเป็นกรรมการและเลขานุการข้อ๑๑ให้คณะกรรมการบริหารมีอำนาจและหน้าที่ในการจัดสรรเงินและควบคุมดูแลการใช้จ่ายเงินทุนหมุนเวียนข้อ๑๒[๒] (ยกเลิก)ข้อ๑๓ การให้ค่าตอบแทนและเงินอุดหนุนแก่การวิจัยให้เป็นไปตามระเบียบที่ประธานคณะกรรมการกฤษฎีกากำหนดตามกฎหมายว่าด้วยคณะกรรมการกฤษฎีกาข้อ๑๔[๓] การรับเงิน การเก็บรักษาเงิน การเบิกจ่ายเงินการฝากเงิน การนำส่งเงิน ให้ปฏิบัติตามระเบียบแบบแผนของทางราชการข้อ๑๕[๔] การซื้อ การจ้าง การเช่า การกำหนดค่าใช้จ่ายเงินทุนหมุนเวียนนี้ให้เป็นไปตามหลักเกณฑ์และวิธีการที่คณะกรรมการพัฒนากฎหมายกำหนดโดยความเห็นชอบของกระทรวงการคลังข้อ๑๕ ทวิ[๕] โครงการพัฒนากฎหมายใดซึ่งคณะรัฐมนตรีได้อนุมัติให้ดำเนินการได้แต่เกินวงเงินที่เงินทุนหมุนเวียนอยู่หากคณะรัฐมนตรีให้ดำเนินการโดยให้ผูกพันเงินงบประมาณรายจ่ายปีถัดไป หรือกรณีเป็นการแน่นอนว่าเงินทุนหมุนเวียนจะมีรายรับอื่นใดเพียงพอที่จะใช้ดำเนินการโครงการดังกล่าวได้ภายในระยะเวลาการดำเนินการตามโครงการดังกล่าวแล้วให้สำนักงานก่อหนี้ผูกพันเกินวงเงินงบประมาณที่ได้รับแล้วได้ข้อ๑๖ การบัญชีให้ปฏิบัติตามระบบบัญชีที่สำนักงานกำหนด โดยความเห็นชอบของกระทรวงการคลังการปิดบัญชีให้กระทำปีละครั้งโดยถือปีงบประมาณเป็นรอบปีบัญชีและให้จัดทำงบการเงินพร้อมทั้งรายละเอียดประกอบส่งสำนักงานตรวจเงินแผ่นดินเพื่อตรวจสอบและรับรองภายในหนึ่งร้อยยี่สิบวันนับตั้งแต่วันสิ้นงวดบัญชีเมื่อสำนักงานตรวจเงินแผ่นดินตรวจสอบรับรองแล้วให้ส่งสำเนางบการเงินดังกล่าวให้กรมบัญชีกลางและสำนักงานงบประมาณเพื่อทราบต่อไปข้อ๑๗ให้มีการตรวจสอบภายในเกี่ยวกับการดำเนินงาน การเงินและการบัญชีของเงินทุนหมุนเวียนนี้แล้วรายงานผลการตรวจสอบให้เลขาธิการทราบอย่างน้อยปีละหนึ่งครั้งข้อ๑๘วิธีปฏิบัติอื่นใดนอกเหนือจากที่ได้กำหนดไว้แล้วในระเบียบนี้หรือในกรณีที่มีความจำเป็นซึ่งไม่อาจดำเนินการตามระเบียบนี้ได้ให้ขอทำความตกลงกับกระทรวงการคลังก่อนข้อ๑๙ ให้เลขาธิการเป็นผู้รักษาการตามระเบียบนี้และให้มีอำนาจออกคำสั่งหรือระเบียบภายในเกี่ยวกับเงินทุนหมุนเวียนนี้ได้เท่าที่ไม่ขัดหรือแย้งกับระเบียบนี้ประกาศ ณ วันที่ ๒๔มิถุนายน พ.ศ. ๒๕๓๕วัฒนา รัตนวิจิตร(นายวัฒนา รัตนวิจิตร)เลขาธิการคณะกรรมการกฤษฎีการะเบียบสำนักงานคณะกรรมการกฤษฎีกาว่าด้วยเงินทุนหมุนเวียนเพื่อพัฒนากฎหมาย (ฉบับที่ ๒) พ.ศ. ๒๕๓๗[๖]หลักเกณฑ์และวิธีการในการซื้อการจ้าง การเช่าการกำหนดค่าใช้จ่ายการใช้จ่ายเงิน และการเบิกจ่ายทุนหมุนเวียนเพื่อพัฒนากฎหมาย พ.ศ. ๒๕๓๖ โดยที่เป็นการสมควรให้มีหลักเกณฑ์และวิธีการในการซื้อการจ้าง การเช่า การกำหนดค่าใช้จ่าย การจ่ายเงินและการเบิกจ่ายเงินทุนหมุนเวียนเพื่อพัฒนากฎหมาย ให้เป็นไปตามข้อ ๑๕แห่งระเบียบสำนักงานคณะกรรมการกฤษฎีกาว่าด้วยเงินทุนหมุนเวียนเพื่อพัฒนากฎหมายพ.ศ. ๒๕๓๕ คณะกรรมการพัฒนากฎหมายโดยความเห็นชอบของกระทรวงการคลังจึงกำหนดหลักเกณฑ์และวิธีการในการซื้อการจ้าง การเช่า การกำหนดค่าใช้จ่าย การใช้จ่ายเงินและการเบิกจ่ายเงินทุนหมุนเวียนเพื่อพัฒนากฎหมายไว้ ดังต่อไปนี้หมวด ๑บททั่วไป ข้อ๑ หลักเกณฑ์และวิธีการนี้เรียกว่า หลักเกณฑ์และวิธีการในการซื้อการจ้าง การเช่า การกำหนดค่าใช้จ่าย การใช้จ่ายเงินและการเบิกจ่ายทุนหมุนเวียนเพื่อพัฒนากฎหมาย พ.ศ.๒๕๓๖ข้อ ๒หลักเกณฑ์และวิธีการนี้ให้ใช้บังคับตั้งแต่วันที่ ๓ กันยายน พ.ศ. ๒๕๓๖เป็นต้นไปข้อ ๓ให้เลขาธิการคณะกรรมการกฤษฎีกาเป็นผู้รักษาการตามหลักเกณฑ์และวิธีการนี้ข้อ ๔ในหลักเกณฑ์และวิธีการนี้เงินทุนหมุนเวียน หมายความว่าเงินทุนหมุนเวียนเพื่อพัฒนากฎหมายคณะกรรมการ หมายความว่าคณะกรรมการพัฒนากฎหมายตามกฎหมายว่าด้วยคณะกรรมการกฤษฎีกากรรมการ หมายความว่าประธานกรรมการพัฒนากฎหมายและกรรมการพัฒนากฎหมายตามกฎหมายว่าด้วยคณะกรรมการกฤษฎีกาอนุกรรมการ หมายความว่าประธานอนุกรรมการและอนุกรรมการที่คณะกรรมการพัฒนากฎหมายแต่งตั้งคณะกรรมการบริหาร หมายความว่าคณะกรรมการบริหารเงินทุนหมุนเวียนเพื่อพัฒนากฎหมายตามระเบียบสำนักงานคณะกรรมการกฤษฎีกาว่าด้วยเงินทุนหนุนเวียนเพื่อพัฒนากฎหมาย พ.ศ. ๒๕๓๕สำนักงาน หมายความว่า สำนักงานคณะกรรมการกฤษฎีกาเลขาธิการ หมายความว่าเลขาธิการคณะกรรมการกฤษฎีกาหรือรองเลขาธิการคณะกรรมการกฤษฎีกาที่ได้รับมอบหมายเจ้าหน้าที่พัสดุ หมายความว่าเจ้าหน้าที่ซึ่งดำรงตำแหน่งที่มีหน้าที่เกี่ยวกับการพัสดุหรือเจ้าหน้าที่ซึ่งได้รับแต่งตั้งจากเลขาธิการให้มีหน้าที่หรือปฏิบัติงานเกี่ยวกับการพัสดุตามหลักเกณฑ์และวิธีการนี้หมวด ๒การซื้อ ส่วนที่ ๑การซื้อพัสดุเพื่อดำเนินงานตามแผนงานหรือโครงการพัฒนากฎหมาย ข้อ ๕การซื้อพัสดุเพื่อดำเนินงานตามแผนงานหรือโครงการพัฒนากฎหมายให้ดำเนินการโดยวิธีดังต่อไปนี้(๑)การซื้อพัสดุครั้งหนึ่งซึ่งมีวงเงินไม่เกิน ๑๐๐,๐๐๐ บาทให้ดำเนินการโดยวิธีตกลงราคา(๒)การซื้อพัสดุครั้งหนึ่งซึ่งมีวงเงินเกินกว่า ๑๐๐,๐๐๐ บาทให้ดำเนินการโดยวิธีสอบราคา(๓)การซื้อหนังสือ เอกสาร หรือข้อมูลจากต่างประเทศ ให้ดำเนินการโดยวิธีพิเศษข้อ ๖การซื้อตามข้อ ๕ (๑) ให้ดำเนินการ ดังต่อไปนี้(๑)ก่อนการดำเนินการซื้อให้เจ้าหน้าที่พัสดุจัดทำรายงานเสนอเลขาธิการตามรายการดังต่อไปนี้(ก)รายละเอียดของพัสดุที่จะซื้อ(ข)ราคามาตรฐาน หรือราคากลางของทางราชการ หรือราคาที่เคยซื้อครั้งหลังสุดภายในระยะเวลา๒ ปีงบประมาณ(ค)วงเงินมีจะซื้อในครั้งนั้น(ง)การขออนุมัติแต่งตั้งคณะกรรมการตรวจรับพัสดุ(๒)เมื่อเลขาธิการให้ความเห็นชอบตามรายงานที่เสนอตาม (๑) แล้วให้เจ้าหน้าที่พัสดุดำเนินการจัดซื้อโดยวิธีตกลงราคาต่อไปได้ข้อ ๗การซื้อตามข้อ ๕ (๒) ให้ดำเนินการ ดังต่อไปนี้(๑)ก่อนดำเนินการซื้อ ให้เจ้าหน้าที่พัสดุจัดทำรายงานเสนอเลขาธิการตามรายการดังต่อไปนี้(ก)รายการตามข้อ ๖ (๑) (ก) (ข) และ (ค)(ข)การขออนุมัติแต่งตั้งคณะกรรมการเปิดซองสอบราคา และคณะกรรมการตรวจรับพัสดุ(๒)เมื่อเลขาธิการให้ความเห็นชอบตามรายงานที่เสนอตาม (๑) แล้วให้เจ้าหน้าที่พัสดุและคณะกรรมการเปิดซองสอบราคาดำเนินการจัดซื้อโดยวิธีสอบราคาต่อไปได้ข้อ ๘การซื้อตามข้อ ๕ (๓) ให้ดำเนินการ ดังต่อไปนี้(๑)ก่อนดำเนินการซื้อให้เจ้าหน้าที่พัสดุจัดทำรายงานเสนอเลขาธิการตามรายการดังต่อไปนี้(ก)รายละเอียดของหนังสือ เอกสาร หรือข้อมูลที่จะซื้อ(ข)ราคาของหนังสือ เอกสาร หรือข้อมูลที่สืบมาได้(ค)วงเงินที่จะซื้อในครั้งนั้น(ง)การขออนุมัติแต่งตั้งคณะกรรมการตรวจรับพัสดุ(๒)เมื่อเลขาธิการให้ความเห็นชอบตามรายงานที่เสนอตาม (๑) แล้ว ให้เจ้าหน้าที่พัสดุดำเนินการสั่งซื้อจากต่างประเทศต่อไปได้ส่วนที่ ๒การซื้อพัสดุเพื่อดำเนินงานที่เกี่ยวกับการพัฒนากฎหมาย ข้อ ๙การซื้อพัสดุเพื่อดำเนินงานที่เกี่ยวกับการพัฒนากฎหมายซึ่งยังมิได้กำหนดไว้เป็นแผนงานหรือโครงการพัฒนากฎหมายให้ดำเนินการตามระเบียบสำนักนายกรัฐมนตรีว่าด้วยการพัสดุส่วนที่ ๓การตรวจรับพัสดุ ข้อ ๑๐การตรวจรับพัสดุที่ได้ดำเนินการจัดซื้อตามข้อ ๖ ข้อ ๗ และข้อ ๘ให้คณะกรรมการตรวจรับพัสดุถือปฏิบัติตามระเบียบสำนักนายกรัฐมนตรีว่าด้วยการพัสดุหมวด ๓การจ้าง ส่วนที่ ๑การจ้างผู้ดำเนินการวิจัย ข้อ ๑๑การจ้างผู้ดำเนินการวิจัยเพื่อดำเนินงานตามแผนงานหรือโครงการพัฒนากฎหมายให้เป็นไปตามระเบียบคณะกรรมการกฤษฎีกาว่าด้วยการให้ค่าตอบแทนและเงินอุดหนุนแก่การวิจัยเพื่อการพัฒนากฎหมายส่วนที่ ๒การจ้างผู้เชี่ยวชาญให้ทำความเห็น ข้อ ๑๒การจ้างผู้เชี่ยวชาญให้ทำความเห็นในเรื่องหนึ่งเรื่องใดเพื่อดำเนินงานตามแผนงานหรือโครงการพัฒนากฎหมายอาจกระทำได้โดยวิธีตกลงหรือวิธีคัดเลือกข้อ ๑๓ก่อนดำเนินการจ้างผู้เชี่ยวชาญให้เจ้าหน้าที่พัสดุจัดทำรายงานเสนอเลขาธิการตามรายการ ดังต่อไปนี้(๑)ขอบเขตโดยละเอียดของงานที่จะจ้าง (Terms of Reference)(๒)คุณสมบัติของผู้เชี่ยวชาญที่จะจ้าง(๓)วงเงินค่าจ้างผู้เชี่ยวชาญโดยประมาณ(๔)กำหนดระยะเวลาแล้วเสร็จของงาน(๕)วิธีจ้างผู้เชี่ยวชาญและเหตุผลที่ต้องจ้างโดยวิธีนั้น(๖)การขออนุมัติแต่งตั้งคณะกรรมการดำเนินการจ้างผู้เชี่ยวชาญข้อ ๑๔การจ้างโดยวิธีตกลงราคา ให้กระทำได้ในกรณีดังต่อไปนี้(๑)เป็นการจ้างในกรณีที่ทราบแน่ชัดว่าผู้เชี่ยวชาญในงานที่จะให้บริการตามที่ต้องการมีจำนวนจำกัดไม่เหมาะสมที่จะดำเนินการด้วยวิธีคัดเลือก(๒)เป็นการจ้างผู้เชี่ยวชาญซึ่งเคยทราบหรือเคยเห็นความสามารถและผลงานแล้วและเป็นผู้ให้บริการที่เชื่อถือได้(๓)เป็นการจ้างที่ต้องกระทำโดยเร่งด่วน หากล่าช้าอาจจะเสียหายแก่ราชการข้อ ๑๕การดำเนินการจ้างผู้เชี่ยวชาญโดยวิธีตกลงราคาให้คณะกรรมการดำเนินการจ้างผู้เชี่ยวชาญดำเนินการ ดังต่อไปนี้(๑)พิจารณาอัตราค่าจ้างและค่าใช้จ่ายอื่น ๆที่เกี่ยวเนื่องกับบริการที่จะจ้างและเจรจาต่อรอง(๒)พิจารณารายละเอียดที่จะกำหนดในสัญญา(๓)รายงานผลการพิจารณาตาม (ก) และ (ข)พร้อมด้วยความเห็นของคณะกรรมการต่อเลขาธิการเพื่อสั่งการข้อ ๑๖การดำเนินการจ้างผู้เชี่ยวชาญโดยวิธีคัดเลือก ให้คณะกรรมการดำเนินการจ้างผู้เชี่ยวชาญดำเนินการดังต่อไปนี้(๑)จัดหารายซื่อของผู้เชี่ยวชาญที่มีคุณสมบัติเหมาะสมให้ได้มากรายที่สุดโดยอาจขอรายชื่อผู้เชี่ยวชาญจากสถานทูต องค์การระหว่างประเทศสมาคมหรือสถาบันอาชีพที่เกี่ยวข้อง หรือลงประกาศในหนังสือพิมพ์หรือขอความร่วมมือจากส่วนราชการหรือรัฐวิสาหกิจต่างๆ ซึ่งเคยดำเนินการจ้างผู้เชี่ยวชาญในงานประเภทเดียวกัน(๒)กำหนดหลักเกณฑ์การพิจารณาคัดเลือก(๓)ดำเนินการคัดเลือกผู้เชี่ยวชาญให้เหลือน้อยรายและรายงานผลการดำเนินการต่อเลขาธิการเพื่อพิจารณาคัดเลือก(๔)เชิญชวนผู้เชี่ยวชาญที่ได้รับการคัดเลือกให้เหลือน้อยรายตาม (๒)ให้ยื่นข้อเสนอเพื่อรับงานนั้น(๕)พิจารณาข้อเสนอของผู้เชี่ยวชาญทุกรายและจัดลำดับ(๖)เชิญผู้เชี่ยวชาญรายที่เหมาะสมที่สุดมาเจรจาต่อรองให้ได้ราคาที่เหมาะสม(๗)เมื่อเจรจาได้ราคาที่เหมาะสมแล้ว ให้พิจารณาเงื่อนไขต่าง ๆ ที่จะกำหนดในสัญญา(๘)รายงานผลการพิจารณาและความเห็นของคณะกรรมการดังกล่าวต่อเลขาธิการเพื่อพิจารณาสั่งจ้างส่วนที่ ๓การจ้างผู้ดำเนินงานอย่างอื่น ข้อ ๑๗การจ้างผู้ดำเนินงานอย่างอื่นนอกจากการจ้างผู้ดำเนินการวิจัยตามข้อ ๑๑และผู้เชี่ยวชาญตามข้อ ๑๒ ให้ดำเนินการ ดังต่อไปนี้(๑)การจ้างเพื่อดำเนินงานตามแผนงานหรือโครงการพัฒนากฎหมายให้ดำเนินการตามข้อ ๕ ข้อ ๖และข้อ ๗ โดยอนุโลม(๒)การจ้างเพื่อดำเนินงานที่เกี่ยวกับการพัฒนากฎหมายซึ่งยังมิได้กำหนดไว้ในแผนงานหรือโครงการพัฒนากฎหมาย ให้ดำเนินการตามระเบียบสำนักนายกรัฐมนตรีว่าด้วยการพัสดุหมวด ๔การให้ค่าตอบแทนและเงินอุดหนุนแก่การวิจัย ข้อ ๑๘การให้ค่าตอบแทนผู้ทรงลิขสิทธิ์ซึ่งได้ยินยอมให้นำงานวิจัยมาใช้ประโยชน์ในการดำเนินงานตามแผนงานหรือโครงการพัฒนากฎหมายการให้รางวัลหรือเงินอุดหนุนการพิมพ์หรือการเผยแพร่หรือรางวัลแก่งานวิจัยที่ดีเด่นและเป็นประโยชน์ต่อการพัฒนากฎหมายและการให้ค่าตอบแทนแก่ผู้ดำเนินการศึกษาหาข้อมูลเบื้องต้นเกี่ยวกับหัวข้อเรื่องหรือกฎหมายที่สมควรได้รับการพัฒนาผู้คัดเลือกและผู้ประเมินงานวิจัยให้เป็นไปตามระเบียบคณะกรรมการกฤษฎีกาว่าด้วยการให้ค่าตอบแทนและเงินอุดหนุนแก่การวิจัยเพื่อการพัฒนากฎหมายหมวด ๕การเช่า ข้อ ๑๙การเช่าสังหาริมทรัพย์เพื่อดำเนินงานตามแผนงานหรือโครงการพัฒนากฎหมายให้ดำเนินการตามข้อ๕ ข้อ ๖ และข้อ ๗ โดยอนุโลมการเช่าสังหาริมทรัพย์เพื่อดำเนินงานที่เกี่ยวกับการพัฒนากฎหมายซึ่งยังมิได้กำหนดไว้ในแผนงานหรือโครงการพัฒนากฎหมายให้ดำเนินการตามระเบียบสำนักนายกรัฐมนตรีว่าด้วยการพัสดุข้อ ๒๐การเช่าอสังหาริมทรัพย์ในกรณีอื่นนอกจากที่กำหนดไว้ในหมวด ๖ให้ดำเนินการตามระเบียบสำนักนายกรัฐมนตรีว่าด้วยการพัสดุหมวด ๖ค่าใช้จ่ายในการจัดประชุมสัมมนาหรือในการรับฟังความคิดเห็น ส่วนที่ ๑ค่าเช่าสถานที่ ข้อ ๒๑การเช่าสถานที่เพื่อใช้ในการจัดประชุมสัมมนาหรือในการรับฟังความคิดเห็นจากหน่วยงานหรือบุคคลต่างๆ ให้ดำเนินการโดยวิธีตกลงราคาข้อ ๒๒การเช่าตามข้อ ๒๑ ให้ดำเนินการ ดังต่อไปนี้(๑)ก่อนดำเนินการเช่า ให้เจ้าหน้าที่พัสดุจัดทำรายงานเสนอเลขาธิการตามรายการดังต่อไปนี้(ก)เหตุผลและความจำเป็นที่จะต้องเช่า(ข)ราคาค่าเช่าที่ผู้ให้เช่าเสนอ(ค)รายละเอียดของสถานที่ที่จะเช่า(ง)อัตราค่าเช่าของสถานที่ซึ่งมีสภาพใกล้เคียงกับที่จะเช่า ถ้ามี(๒)เมื่อเลขาธิการให้ความเห็นชอบตามรายงานที่เสนอตาม (๑) แล้วให้เจ้าหน้าที่พัสดุดำเนินการเช่าโดยวิธีตกลงราคาต่อไปได้ส่วนที่ ๒ค่าใช้จ่ายในการเดินทางในราชอาณาจักร ข้อ ๒๓ค่าใช้จ่ายในการเดินทางไปเข้าร่วมการประชุมสัมมนาหรือการรับฟังความคิดเห็นจากหน่วยงานหรือบุคคลต่างๆ หรือดำเนินงานอย่างอื่นที่เกี่ยวกับการพัฒนากฎหมายของกรรมการ อนุกรรมการข้าราชการของสำนักงานผู้เข้าร่วมการประชุมสัมมนาหรือการรับฟังความคิดเห็นหรือบุคคลอื่นที่ได้รับมอบหมายให้ดำเนินงานที่เกี่ยวกับการพัฒนากฎหมายให้เบิกจ่ายได้ ดังต่อไปนี้(๑)กรรมการหรืออนุกรรมการ(ก)ค่าเบี้ยเลี้ยงเดินทางให้เบิกได้ในลักษณะเหมาจ่ายในอัตราคนละวันละ ๘๐๐ บาท(ข)ค่าเช่าที่พัก ให้เบิกได้ในลักษณะเหมาจ่ายในอัตราคนละวันละ ๒,๔๐๐ บาท(ค)ค่าพาหนะและค่าใช้จ่ายอื่น ให้เบิกจ่ายได้เท่าที่จ่ายจริงตามความจำเป็นและเหมาะสม(๒)บุคคลอื่นนอกจาก (๑) ให้เบิกจ่ายค่าเบี้ยเลี้ยง ค่าเช่าที่พักค่าพาหนะหรือค่าใช้จ่ายอื่นตามพระราชกฤษฎีกาค่าใช้จ่ายในการเดินทางไปราชการหรือระเบียบกระทรวงการคลังว่าด้วยการใช้จ่ายเฉพาะเรื่องนั้น ๆ โดยอนุโลมส่วนที่ ๓ค่าตอบแทนวิทยากรในการประชุมสัมมนา ข้อ ๒๔การให้ค่าตอบแทนวิทยากรให้การประชุมสัมมนาหรือการรับฟังความคิดเห็นเพื่อดำเนินงานที่เกี่ยวกับการพัฒนากฎหมายให้ดำเนินการดังต่อไปนี้(๑)ถ้าการเข้าร่วมประชุมสัมมนาเป็นส่วนหนึ่งของการดำเนินการตามสัญญาจ้างดำเนินการวิจัยให้ผู้วิจัยจ่ายค่าตอบแทนตามที่ได้กำหนดไว้ในสัญญาดังกล่าว(๒)ถ้าการเข้าร่วมประชุมสัมมนามิได้เป็นส่วนหนึ่งของการดำเนินการตามสัญญาจ้างดำเนินการวิจัยการจ่ายค่าตอบแทนแก่วิทยากร ให้อยู่ในดุลยพินิจของเลขาธิการแต่ไม่เกินคนละ/ครั้งละ๕,๐๐๐ บาทส่วนที่ ๔ค่าตอบแทนผู้เชี่ยวชาญในการเข้าร่วมประชุมสัมมนา ข้อ ๒๕การให้ค่าตอบแทนผู้เชี่ยวชาญในการเข้าร่วมประชุมสัมมนาเพื่อดำเนินงานที่เกี่ยวกับการพัฒนากฎหมายให้ดำเนินการดังนี้(๑)ถ้าการเข้าร่วมประชุมสัมมนาเป็นส่วนหนึ่งของการดำเนินการตามสัญญาว่าจ้างผู้เชี่ยวชาญให้ทำความเห็นให้จ่ายค่าตอบแทนตามที่ได้กำหนดไว้ในสัญญาดังกล่าว(๒)ถ้าการเข้าร่วมประชุมสัมมนามิได้เป็นส่วนหนึ่งของการดำเนินการตามสัญญาว่าจ้างผู้เชี่ยวชาญให้ทำความเห็นการจ่ายค่าตอบแทนให้อยู่ในดุลยพินิจของเลขาธิการส่วนที่ ๕ค่าอาหาร อาหารว่างและเครื่องดื่ม ข้อ ๒๖ค่าอาหาร อาหารว่าง และเครื่องดื่ม ให้เบิกได้เท่าที่จ่ายจริงแต่ไม่เกินอัตราดังต่อไปนี้(ก) ค่าอาหาร (ทุกมื้อ) ๒,๐๐๐/วัน/คน(ข) ค่าอาหารว่างและเครื่องดื่ม ๒๐๐/ครึ่งวัน/คน(ค) ค่าเครื่องดื่ม ๑๐๐/ครึ่งวัน/คนในกรณีที่การจัดประชุมสัมมนาหรือรับฟังความคิดเห็นหรือดำเนินการอย่างอื่นที่เกี่ยวกับการพัฒนากฎหมายตามข้อ ๒๓ ถ้าสำนักงานได้ออกค่าใช้จ่ายเกี่ยวกับค่าอาหารตามวรรคหนึ่ง (ก)ให้งดเบิกจ่ายค่าเบี้ยเลี้ยงเดินทางส่วนที่ ๖ค่าใช้จ่ายอื่นที่จำเป็นในการจัดประชุมสัมมนาหรือในการรับฟังความคิดเห็น ข้อ ๒๗ค่าใช้จ่ายอื่นที่จำเป็นในการจัดประชุมสัมมนาหรือในการรับฟังความคิดเห็นให้เบิกจ่ายได้ตามความจำเป็นและเหมาะสมโดยประหยัดหมวด ๗ค่าใช้จ่ายเพื่อการศึกษาหรือดูงานเกี่ยวกับการพัฒนากฎหมายในต่างประเทศ ข้อ ๒๘ค่าใช้จ่ายเพื่อการศึกษาหรือดูงานเกี่ยวกับการพัฒนากฎหมายในต่างประเทศของกรรมการอนุกรรมการ หรือบุคคลอื่นซึ่งได้รับมอบหมายจากคณะกรรมการตามที่กำหนดไว้ในแผนงานหรือโครงการพัฒนากฎหมายให้เบิกจ่ายได้ดังต่อไปนี้(๑)กรรมการหรืออนุกรรมการ(ก)ค่าเบี้ยเลี้ยงเดินทางให้เบิกได้ในลักษณะเหมาจ่ายในอัตราคนละวันละ ๒,๕๐๐ บาท(ข)ค่าเช่าที่พักให้เบิกได้ในอัตราเหมาจ่ายในอัตราคนละวันละ ๖,๐๐๐ บาท(ค)ค่าโดยสารเครื่องบินให้เบิกได้ในชั้นหนึ่ง(ง)ค่าใช้จ่ายเบ็ดเตล็ดให้เบิกจ่ายได้เท่าที่จ่ายจริงตามความจำเป็นและเหมาะสมโดยประหยัด(๒)บุคคลอื่นนอกจาก (๑) ให้เบิกจ่ายค่าเบี้ยเลี้ยง ค่าเช่าที่พัก ค่าพาหนะหรือค่าใช้จ่ายเบ็ดเตล็ด ตามพระราชกฤษฎีกาค่าใช้จ่ายในการเดินทางไปราชการหมวด ๘ค่าเบี้ยประชุมคณะกรรมการบริหาร ข้อ ๒๙ให้กรรมการในคณะกรรมการบริหารได้รับเบี้ยประชุมโดยให้เบิกจ่ายได้ตามหลักเกณฑ์และวิธีการที่กำหนดไว้ในพระราชกฤษฎีกาว่าด้วยเบี้ยประชุมกรรมการโดยให้ถือว่าเป็นกรรมการลักษณะ ๒ ตามพระราชกฤษฎีกาดังกล่าวหมวด ๙ค่าใช้จ่ายอื่นใดในการดำเนินงานที่เกี่ยวกับการพัฒนากฎหมาย ข้อ ๓๐ค่าใช้จ่ายอื่นใดในการดำเนินงานที่เกี่ยวกับการพัฒนากฎหมายที่ยังมิได้กำหนดไว้ในหลักเกณฑ์และวิธีการนี้ให้เบิกจ่ายได้ตามความจำเป็น และเหมาะสมโดยประหยัดตามความเห็นชอบของคณะกรรมการบริหารข้อ ๓๑วิธีปฏิบัติอื่นใดนอกเหนือจากที่ได้กำหนดไว้แล้วในระเบียบนี้ให้ถือปฏิบัติตามระเบียบแบบแผนของทางราชการให้ไว้ ณ วันที่ ๓กันยายน พ.ศ. ๒๕๓๖มีชัย ฤชุพันธุ์(นายมีชัย ฤชุพันธุ์)ประธานคณะกรรมการพัฒนากฎหมายวัชศักดิ์/ผู้จัดทำ๑๒ กันยายน ๒๕๕๑เอกฤทธิ์/ตรวจ๓๐ กันยายน ๒๕๕๑โชติกานต์/ปรับปรุง๑๑ กรกฎาคม ๒๕๕๙[๑] ข้อ ๘แก้ไขเพิ่มเติมโดยระเบียบสำนักงานคณะกรรมการกฤษฎีกาว่าด้วยเงินทุนหมุนเวียนเพื่อพัฒนากฎหมาย (ฉบับที่ ๒) พ.ศ. ๒๕๓๗ ลงวันที่ ๓๐พฤศจิกายน พ.ศ. ๒๕๓๗[๒] ข้อ ๑๒ยกเลิกโดยระเบียบสำนักงานคณะกรรมการกฤษฎีกา ว่าด้วยเงินทุนหมุนเวียนเพื่อพัฒนากฎหมาย(ฉบับที่ ๒) พ.ศ. ๒๕๓๗ ลงวันที่ ๓๐ พฤศจิกายน พ.ศ. ๒๕๓๗[๓] ข้อ ๑๔แก้ไขเพิ่มเติมโดยระเบียบสำนักงานคณะกรรมการกฤษฎีกา ว่าด้วยเงินทุนหมุนเวียนเพื่อพัฒนากฎหมาย(ฉบับที่ ๒) พ.ศ. ๒๕๓๗ ลงวันที่ ๓๐ พฤศจิกายน พ.ศ. ๒๕๓๗[๔] ข้อ ๑๕แก้ไขเพิ่มเติมโดยระเบียบสำนักงานคณะกรรมการกฤษฎีกา ว่าด้วยเงินทุนหมุนเวียนเพื่อพัฒนากฎหมาย(ฉบับที่ ๒) พ.ศ. ๒๕๓๗ ลงวันที่ ๓๐ พฤศจิกายน พ.ศ. ๒๕๓๗[๕] ข้อ ๑๕ ทวิเพิ่มโดยระเบียบสำนักงานคณะกรรมการกฤษฎีกา ว่าด้วยเงินทุนหมุนเวียนเพื่อพัฒนากฎหมาย(ฉบับที่ ๒) พ.ศ. ๒๕๓๗ ลงวันที่ ๓๐ พฤศจิกายน พ.ศ. ๒๕๓๗[๖]ระเบียบสำนักงานคณะกรรมการกฤษฎีกา ว่าด้วยเงินทุนหมุนเวียนเพื่อพัฒนากฎหมาย (ฉบับที่๒) พ.ศ. ๒๕๓๗ ลงวันที่ ๓๐ พฤศจิกายน พ.ศ. ๒๕๓๗